**ZAPISNIK**

sa 8. sjednice Općinskog vijeća Općine Vela Luka održane 28. rujna 2022. godine u Općinskoj vijećnici s početkom u 17.00 sati, javno prenošene putem lokalnih radija (fonozapis čini sastavni dio ovog zapisnika) i društvenih mreža.

Nazočni: Zoran Manestar – predsjednik, Nino Vlašić, Deni Surjan, Milijana Matas, Ivo Burmas,

Ivan Plantić, Dino Žuvela, Joze Burmas, Maja Andreis, Damir Vlašić, Ivan Bačić i

Ranko Surjan – vijećnici;

Katarina Gugić – Općinska načelnica, Vanjo Žuvela – tajnik Općinskog vijeća,

Darko Franulović, Ana Jobst (pridružila se u 1930 sati) – općinski pročelnici;

Damir Andreis – direktor komunalnih društava; Miranda Oreb (pridružila se u 1811

sati) - ravnateljica Dječjeg vrtića; Ante Mirošević i Anđela Šćepanović (pridružili se

u 1905 sati) – predstavnici Udruge Likovno stvaralaštvo Vele Luke

Izočni : Maja Radman Barčot– vijećnica (opravdala izostanak);

Ivo Žuvela - vijećnik Županijske skupštine (nije opravdao izostanak)

Predsjednik vijeća je na početku zamolio vijećnike da se očituju na dostavljene Zapisnike sa 5., 6. i 7. sjednice vijeća.

Jednoglasno, sa 12 glasova “za”, usvojen je Zapisnik sa 5. sjednice vijeća.

Jednoglasno, sa 12 glasova “za”, usvojen je Zapisnik sa 6. sjednice vijeća.

Jednoglasno, sa 12 glasova “za”, usvojen je Zapisnik sa 7. sjednice vijeća.

Predsjednik vijeća zatim poziva Načelnicu, u ime predlagatelja, za objašnjenje u vezi nadopue predloženog Dnevnog reda, koju je mailom poslala vijećnicima nakon što su se već podijelili materijali za ovu sjednicu.

Načelnica,, u ime predlagatelja, nadopunjuje Dnevni red sa 15. i 16.točkom, te objašnjava da je Ministarstvo financija, Porezna uprava, poslalo Općini dopis 22.09.2022.g., a nakon što su materijali već bili podijeljeni, da treba Odluku o porezima i Odluku o oslobađanju plaćanja poreza na kuću za odmor za 2022.g.uskladiti sa Zakonom u roku od 15 dana od primitka dopisa.

Predsjednik vijeća poziva vijećnike da se očituju o ovako nadopunjenom Dnevnom redu.

Sa 9 glasova ”za” i 3 glasa “protiv”, prihvaćen je slijedeći

Dnevni red:

1. Vijećnička pitanja i prijedlozi
2. Odluka o imenovanju Etičkog odbora Općinskog vijeća Općine Vela Luka
3. Odluka o imenovanju članova Vijeća časti Općinskog vijeća Općine Vela Luka
4. Odluka o sprječavanju odbacivanja otpada na području Općine Vela Luka
5. Odluka o izmjeni Odluke o predfinanciranju projekta nabave višenamjenskog plovila
6. Odluka o davanju suglasnosti na Statut Dječjeg vrtića RADOST Vela Luka
7. Odluka o davanju suglasnosti udruzi Likovno stvaralaštvo za postavljanje mozaika u skladu s predloženim projektom „Luka mozaika“ **1**
8. Odluka o ukidanju statusa javnog dobra u općoj uporabi na k.č.z. 31180/3 i brisanju služnosti na k.č.z. 31180/2, 31180/3, 31180/5, 31180/6, sve K.O. Vela Luka
9. Odluka o davanju suglasnosti na Idejni projekt uređenja obale Kale-Vranac
10. Odluka o ustrojavanju Evidencije komunalne infrastrukture na području Općine Vela Luka
11. Polugodišnji izvještaj o izvršenju proračuna Općine Vela Luka za 2022.g.
12. Izvješće o radu Načelnice za period siječanj-lipanj 2022.g.
13. Odluka o Izmjenama i dopunama Proračuna Općine Vela Luka za 2022. godinu
14. Odluka o prihvaćanju izmjena i dopuna plana rada i javnih potreba Općine Vela Luka za 2022. godinu
15. Odluka o stavljanju van snage Odluke o oslobađanju plaćanja poreza za kuću za odmor
16. Odluka o izmjeni Odluke o porezima Općine Vela Luka („Službeni glasnik Općine

Vela Luka“ br. 16/21)

**Točka 1. Vijećnička pitanja i prijedlozi**

Pitanja i prijedloge postavili su vijećnici: Joze Burmas, Dino Žuvela, Damir Vlašić, Ranko Surjan, Milijana Matas, Maja Andreis, Nino Vlašić, Ivo Burmas i Ivan Plantić.

Joze Burmas:

1.(Načelnici): Zašto je Načelnica toliko odugovlačila sa izborom izvođača za spajanje

Pomorsko-putničkog terminala na kanalizacijski sustav i je li svjesna da zbog

toga novo trajektno pristanište neće biti pušteno u promet krajem ove godine, a

kako je bilo predviđeno?

2.(Načelnici): Što je sa trgovačkim centrom Plodine i s radnim mjestima koje je Načelnica

obećala tamo otvoriti?

3.(Načelnici): Zašto još nisu asfaltirane nerazvrstane ceste na području naše općine?

Dino Žuvela:

4.(Načelnici): Mogu li se objasniti razlozi protivljenja Načelnice Općine Vela Luka izgradnji

mosta Pelješac-Korčula, a koje je proizašlo iz natpisa u medijima nakon

svečanog otvaranja Pelješkog mosta?

5.(Načelnici): Koji su rezultati natječaja Europskih fondova na kojeg je lani Općina prijavila

projekt rekonstrukcije dječjeg vrtića „Radost“ i planira li i kada Općina

rekonstrukciju tog vrtića?

6.(Načelnici): Koliko je čestica i u kojoj vrijednosti do sada otkupljeno u Poduzetničkoj zoni

a u svrhu izgradnje prometnica i u kojoj fazi je izrada projektne dokumentacije

za izgradnju sustava otpadnih voda u Poduzetničkoj zoni?

Damir Vlašić:

7.(Načelnici): Planira li Općina obnoviti zgradu Komunalnih djelatnosti pokraj bivše

Poljoprivredne zadruge „Lučica“?

8.(Načelnici):Je li gotova Prometna studija i ako nije, kad će biti?

**2**

Ranko Surjan:

9.(Načelnici): Koji su trenutno projekti izgradnje infrastrukture na području Općine Vela

Luka planirani za financiranje iz EU fondova i u kojim su fazama izrade?

10.(Načelnici):Je li Općina Vela Luka prijavila elementarnu nepogodu sušu i ako nije, zašto

nije?

11.(Načelnici):HSS predlaže zajednički sastanak predstavnika općinskih vlasti i institucija

(Načelnice i Poduzetničkog inkubatora), prerađivača maslina, poljoprivredne

zadruge i udruge maslinara u svrhu pripreme i dogovora za predstojeću

kampanju branja i prerade maslina, kao i dogovora o budućnosti maslinarstva u

Veloj Luci referentno na klimatske promjene i općenito stanje u poljoprivredi.

Milijana Matas:

12.(Načelnici):Predlaže ponuditi ŽLU Vela Luka suradnju u pogledu adekvatnog uređenja

vrlo neuredne i neopremljene tzv.autobusne stanice u Bobovišćima, a koja se

nalazi na prostoru kojim gospodari ŽLU Vela Luka.

Maja Andreis:

13.(Načelnici):Jesu li prodane nekretnine HPB na prostoru nekadašnje tvornice za preradu

ribe s obzirom da u javnosti kruže razne informacije u vezi toga?

14.(Načelnici):Koliko bi radovi na izgradnji kanalizacijskog sustava do terminala trebali

trajati i na koji će se način riješiti prometovanje do kuća na tom dijelu naselja?

Nino Vlašić:

15.(Načelnici):Kada započinje asfaltiranje nerazvrstanih prometnica u mjestu, na kojim sve

lokacijama i koliko će dana radovi potrajati?

16.(Načelnici):Predlaže se pozvati Župana i direktora ŽUC-a na sastanak u Velu Luku u

svrhu dogovora konkretnih zaključaka po pitanju Sjeverne zaobilaznice jer

dok god ona ne bude izgrađena neće se riješiti gužve u centru mjesta tijekom

turističke sezone.

Ivo Burmas:

17.(Načelnici):Kakva je situacija sa zaraženim palmama na području Općine Vela Luka, jesu

li sve palme tretirane i ako nisu, zašto nisu?

18.(Načelnici):Što se događa sa vodospremom Stani koja je neophodna za nastavak vodovoda

na sjevero-zapadnom dijelu Općine Vela Luka?

Ivan Plantić:

19.(Načelnici):U kojoj je fazi izrada Prometne studije kao i izrada Glavnog projekta

rekonstrukcije Zadružnog doma u budući Centar za kulturu?

20.(Načelnici):Predlaže čim prije dogovoriti konkretne aktivnosti između Općine i ŽLU Vela

Luka u svrhu adekvatnog uređenja prostora “Pod boriće”, a kojim gospodari

ŽLU Vela Luka. Trebalo bi zajednički pristupiti izradi realnog Idejnog

rješenja s obzirom na ograničene financijske mogućnosti lokalne zajednice.

**3**

Načelnica odgovara na postavljena pitanja.

Ad1) Načelnica nema veze sa postupkom izbora izvođača ovih radova jer je Komunalac

d.o.o. nositelj projekta. Komunalac je morao raspisati 4 puta javnu nabavu za ove

poslove, a nakon konzultacije sa Hrvatskim vodama koje će u najvećem iznosu to

sufinancirati. Na 1. javnoj nabavi nitko se nije javio. Na drugoj i trećoj javnoj nabavi

javila se samo jedna firma sa ponudom od 3 milijuna kn većim iznosom od

procijenjenog. Tek na 4.javnoj nabavi su se javile 2 firme koje su ponudile otprilike

slične vrijednosti od 6 milijuna kn + PDV i tada su Hrvatske vode zaključile da

Komunalac d.o.o. nema izbora već mora sa jednom od njih potpisati sporazum. Na

tjednim ZOOM sastancima na ovu temu se uspostavila baš dobra suradnja zmeđu

Hrvatskih voda, Županije, Općine i Komunalca.

Ad2) Ne sjeća se da je to obećala tim više što je odluka o izmjenama i dopunama UPU-a

Poduzetničke zone u ingerenciji Općinskog vijeća a ne Načelnice. Podsjeća da se u tom

dijelu Urbanistički plan ne može izmijeniti dok nisu usvojene ID PP Općine Vela Luka.

Ad3) Zato što je tek prošli tjedan, nakon gotovo godine dana, puštena u pogon asfaltna baza

na otoku Korčuli. Radovi na asfaltiranju će početi 01.10.2022.g.nakon turističke sezone.

Ad4) Odgovor će dostaviti pismenim putem jer se ne sjeća da je to izjavila. Provjerit će da

bude 100% sigurna.

Ad5) Odgovor će dati u pismenom obliku kako bi dala adekvatnu informaciju.

Ad6) I na ovo pitanje će odgovoriti pismeno iz istoga razloga kao i prije izrečenog.

Ad8) i Ad19) Prometna studija nije gotova jer se prvo mora provesti javna rasprava i donijeti

određene odluke na vijeću. Stoga se zatražila informativna ponuda za ovu izradu i

pristupilo se definiranju projektnog zadatka. Zatražena je pomoć od Fakulteta prometnih

znanosti, Zagreb. Treba definirati varijante jednosmjernih ulica, ulica u kojima bi se

zabranio promet, odabrati lokacije za dostavna vozila, za stajališta i ugibališta, izvršiti

analizu postojećih javnih parkirališta i odabrati nove lokacije za to i ostalo.

Očekuje se do kraja godine odraditi jednostavnu nabavu i potpisati sporazum sa

izvođačem radova.

Ad7) Taj dio vode Komunalne djelatnosti d.o.o. i zgrada nije imovinsko-pravno riješena.

Tome treba prvo pristupiti. Međutim, Komunalne djelatnosti teže pronalasku nove

lokacije na kojoj će biti smješteni tehnička služba i administrativne prostorije. Na

tome se trenutno radi jer treba Komunalnim djelatnostima omogučiti bolje radne uvjete.

Ad11)Prijedlog je na mjestu i Općina će skoro inicirati taj sastanak.

Ad10)O ovome je raspravljala sa općinskim službama i zaključeno je da bez obzira što je

zabilježeno manje padalina ipak nije toliko kritično kao prethodnih godina. Za sada

nema elemenata za prijavu suše. Nije bilo ni prijedloga građana na ovu temu.

Ad9) Najveći projekt kojeg vodi Općina, a planirano ga je financirati najvećim dijelom iz EU

sredstava je projekt aglomeracije, odnosno sekundarne mreže kanalizacije. Uz

postavljanje kanalizacijskih cijevi, pristupit će se i izmjeni vodovodnih cijevi i **4**

već je 90% cesta uknjiženo. Čeka se uputa Hrvatskih voda na koji točno ćemo se

natječaj javiti jer je došlo do nekih izmjena u odnosu na do sada. Tu su i projekti

izgradnje trafostanica koje vodi Elektrojug a finacirat će se iz nacionalnih fondova.

Zatim projekti vodoopskrbe koje vodi Vodovod Blato i također će se financirati iz

nacionalnih fondova. Projekt Ribarske luke, kojeg vodi ŽLU VL, je trenutno na izradi

projektne dokumentacije i dobivanju dozvola i jednim manjim dijelom je za to

financiran iz Općine VL i to u zatraženom iznosu od strane ŽLU VL. Kad se za to

steknu uvjeti ići će i on na financiranje iz EU fondova. Kod Projekta uređenja obale

Kale-Vranac, kojeg vodi ŽLU VL, se radi na lokacijskoj dozvoli i financirat će se iz EU

sredstava. Zatim je počeo i projekt obnove Kalosa, koji će se prijaviti na natječaj

turističke infrastrukture putem Nacionalnog plana oporavka i otpornosti. Tu je i Projekt

izgradnje Pomorsko-putničkog terminala kojeg vodi ŽLU VL a financira se iz EU

fondova.

Ad12)Prijedlog je na mjestu iako je već organiziran zajednički sastanak iniciran

negodovanjem tvrtke Arriva zbog loše situacije na terenu. Tada su se dogovorile

određene radnje. ŽLU VL je uklonila razbijeno staklo i naručila novo, a Komunalne

djelatnosti su radile iscrtavanje da se koliko-toliko dovede stanje u neki red.

Ad13)Jesu i novi vlasnik je Konzum. On će sve srušiti i izgraditi nove sadržaje u trgovačkom

pogledu a što će se dobro ukomponirati sa novim terminalom. Tako će se napokon

urediti ovaj prostor i dovesti do zapošljavanja novih ljudi.

Ad14)Radovi su službeno počeli 22.rujna u smislu pripreme terena i dovođenja strojeva.

Prema planu, radovi će se izvoditi do kraja veljače a onda izvođač ima još 1 mjesec za

pripremu za tehnički pregled i dobivanje uporabne dozvole. Prvo se ovo trebalo

financirati iz EU fondova u sklopu Projekta aglomeracije. No kako je ŽLU VL

mijenjala Idejni projekt, morale su se mijenajti dozvole i tražiti sredstva iz nacionalnih

fondova. Prometovanje će pratiti radove i odrađeni su dogovori sa ljudima u vezi

izmještanja brodica i odvoza smeća.

Ad15)O ovome je već govorila u odgovoru na 3.pitanje. Radovi bi se izvodili cijelim

10.mjesecom ako vremenske prilike to dopuste. Najvažnije je da su sredstva za

asfaltiranje osigurana.

Ad16)Slaže se sa prijedlogom jer se stječe zaključak da je ŽUC odustao od Sjeverne

zaobilaznice pogotovo što se cesta Korčula-Račišće uredno gradi a sa projektom

Sjeverne zaobilaznice se ranije krenulo. Stječe se dojam da za Sjevernu zaobilaznicu

nema političke volje. Stoga se treba što prije sastati jer je to u interesu svih.

Ad19)O Prometnoj studiji je već govorila. Što se tiče rekonstrukcije Zadružnog doma u

prošloj godini se predstavio Idejni projekt. Usuglasile su se određene nadopune i

proveo javni uvid u trajanju od mjesec dana. Ovo ljeto se krenulo sa pripremom opisa i

grafičkog prikaza građevine u svrhu izrade posebnih uvjeta. Nakon toga će se raspisati

nabava jer je procijenjena vrijednost pripreme dokumentacije oko 300 tisuća kn.

Ad20)Prije 20-tak dana bio je sastanak sa Ravnateljem ŽLU VL i projektantom Idejnog

rješenja uređenja obalnog pojasa. Tada je Ravnatelj izvijestio da na ovom prostoru više

neće biti kupališta zbog projekta 2.faze izrade marine. To je čudno tim više što **5**

su luški studenti izradili Idejno rješenje uređenja prostora “Pod boriće” u vidu

kupališta. S obzirom da se ovdje riva raspada Općina treba urgirati na sanaciji tog

dijela obale.

Ad17)Prema mišljenju radnika koji vrše ova tretiranja, situacija je dosta dobra jer se na

vrijeme započelo sa injektiranjem palmi. Neke palme koje smo tretirali potpuno smo

izgubili (palme na potezu od PBZ-a do “Cesarice”, palme kod “Pod bore”). Neke su se

ovim postupkom dobro sačuvale. Ne tretiraju se palme koje su u privatnim vrtovima

jedino ako vlasnici nisu to sami zatražili, te palme ispred Kalosa jer je to Ravnateljica

Kalosa odbila.

.

Ad18)Nažalost, vodosprema Stani već 1,5 godinu stoji na mjestu zbog imovinsko-pravnih

odnosa. U prethodnim godinama dogovorena je lokacija za vodospremu sa vlasnicima

terena. Nakon što su stranke pristale na prodaju tog zemljišta, napravili smo procjenu i

parcelacisjki elaborat. Onda je sve stalo jer jedna stranka ne želi to potpisati. Iskreno se

nada da to nema veze sa politiziranjem. Ako se to ne riješi do slijedeće sjednice vijeća,

javno će obznaniti njezino ime jer to znači da neopravdano opstruira ovaj projekt.

Predsjednik vijeća poziva vijećnike da kratko izraze svoje nezadovoljstvo s odgovorima Načelnice, ako za to imaju potrebu.

Dino Žuvela ukazuje na povredu Poslovnika, jer u čl.125 stoji da Načelnica treba navesti razloge zbog kojih ne može odmah odgovoriti na postavljeno pitanje. Ona nije navela te razloge na njegovo 5. i 6.pitanje.

Načelnica replicira da je na sva pitanja upućena od Dina Žuvele objasnila da će odgovor dostaviti u pismenom obliku kako bi mogla dati što podrobnije objašnjenje.

Predsjednik vijeća podsjeća da će se dobiti Zapisnik sa sjednice na kojega se može izjaviti nezadovoljstvo ako se i nakon ponovnog slušanja utvrdi isto.

Damir Vlašić nije zadovoljan odgovorima na svoja pitanja. Smatra da su sve općinske zgrade u lošem, derutnom stanju i nije mu jasno zašto se ide u izgradnju nove zgrade za Komunalne djelatnosti dok postojeće propadaju. Isto tako u vezi Prometne studije, stalno se planira u proračunu a nikako da se izvrši i što žurnije treba krenuti u njezino rješavanje.

Joze Burmas također nije zadovoljan odgovorima na svoja pitanja. Od Načelnice se ne traže opravdanja već rješavanja. Nije odgovorila je li svjesna da se neće terminal otvoriti na vrijeme zbog ovolikog kašnjenja sa projektom spajanja na kanalizaciju, ne ulazeći u detalje problema u proceduri? Također nije opravdani razlog nepuštanje u pogon asfaltne baze jer su i druge općine sa istom asfaltnom bazom ipak riješile asfaltiranje prije turističke sezone.

Ranko Surjan iskazuje nezadovoljstvo sa pisanim odgovorom Hrvatskih voda kojima se proslijedilo njegovo pitanje sa prošle sjednice u vezi projekta navodnjavanja polja Kruševo, Vrbovica i Bradat. Napisano je da ekonomska analiza pokazuje neopravdanost razvoja ovih projekata. To ga čudi tim više što se na Kruševu i Vrbovici nije napravilo sondiranje da bi se ustanovile količine podzemnih voda. Traži da se ovo nezadovoljstvo proslijedi Hrvatskim vodama a obratit će se i Ministarstvu poljoprivrede putem drugih institucija u vezi ovoga.

**6**

**Točka 2.** **Odluka o imenovanju Etičkog odbora Općinskog vijeća Općine Vela Luka**

Nino Vlašić, u ime Odbora za izbor i imenovanje, predlaže članove Etičkog odbora.

Jednoglasno, sa 12 glasova “za”, donesena je

**ODLUKA**

**o imenovanju Etičkog odbora Općinskog vijeća Općine Vela Luka**

(prema materijalima u privitku)

**Točka 3. Odluka o imenovanju članova Vijeća časti Općinskog vijeća Općine Vela Luka**

Nino Vlašić, u ime Odbora za izbor i imenovanje, predlaže članove Vijeća časti.

Jednoglasno, sa 12 glasova „za“, donesena je

**ODLUKA**

**o imenovanju članova Vijeća časti Općinskog vijeća Općine Vela Luka**

(prema materijalima u privitku)

**Točka 4. Odluka o sprječavanju odbacivanja otpada na području Općine Vela Luka**

Darko Franulović, Pročelnik Upravnog odjela za gospodarenje prostorom i komunalne djelatnosti, ukratko objašnjava Odluku. Čita amandmane, u ime predlagatelja, a koji su mailom dostavljeni vijećnicima.

Nino Vlašić, u ime Odbora za komunalnu infrastrukturu, predlaže prihvaćanje Odluke.

Damir Vlašić smatra da je Odluka dobra i da je treba podržati. Vidi problem u provedbi Odluke. Ističe da se više pažnje treba posvetiti naplavinama koje se skupljaju u uvalama. Najviše volonteri i članovi HPD“Mareta“ skupljaju taj otpad i trebala bi se Općina više angažirati na tome. Pita i zašto su se smanjila sredstva u proračunu za aplikaciju „Zakrpaj to“?

Načelnica odgovara da je Geodetski zavod Rijeka ove godine donirao tu aplikaciju Općini jer se više neće baviti tim poslom. Aplikacija je u funkciji. Replicira vijećniku Damiru Vlašiću da u akcijama sakupljanja otpada sudjeluju pored navedenih i članovi SRD „Zubatac“, te srednjoškolci. Već 5 godina Općina provodi program javnih radova čiji radnici upravo čiste putove i uvale. Sve se to radi u suradnji sa Komunalnim djelatnostima i TZO Vela Luka.

Ivan Plantić podržava Odluku i smatra da je od ključne važnosti za ovo mjesto jer je jako bitna za podizanje kvalitete života Velolučana. U čl.2, stavak1, popisane su mjere koje osiguravaju provedbu ove odluke. Naglašava da svi moramo dati osobni doprinos komunalnom redu i misli da je možda trebalo malo više posvetiti pažnju mjerama za one koji se ove odluke ne drže. Ističe i da je izmjenama Zakona o komunalnom redarstvu **7**

dopušteno komunalnom redaru zatražiti na uvid osobnu iskaznicu počinitelja odbacivanja otpada, a kako je i navedeno u čl.3 Odluke.

Dino Žuvela konstatira da aplikacija možda radi ali komunalno redarstvo ne radi jer svi svjedočimo brojnim punktovima, pa čak i u centru mjesta gdje se odlaže otpad. Aplikacija neće srediti problem jer donošenje ove odluke neće ništa riješiti ako se Odluka neće provoditi. A neće se provoditi jer bi se onda trebalo ljudima zamjeriti. Nabavljeno je plovilo za čišćenje pa bi trebalo čistiti i one uvale gdje nema kuća.

Ivan Plantić smatra da nije problem zamjeranja. I sam je već naglasio potrebu određivanja kazni za one koji se Odluke ne pridržavaju. Predlaže da Općina ukloni otpad u Kalima, na lokaciji tzv.“tehnički muzej“, a sukladno Zakonu i da se tu napravi istezalište za plovila kad već ŽLU VL godinama ne može to riješiti.

Načelnica osobno nema nikakav problem sa zamjeranjem. Odmah po dolasku na funkciju je naložila Komunalnim djelatnostima da svaki predmet koji nađu na javnoj površini u svrhu rezerviranja parkinga uklone. Smatra i da je aplikacija „Zakrpaj to“ poslužila svrsi. U ove 3 godine do danas je prijavljeno 187 problema a realiziralo se njih 133. Ipak se nešto radi iako nije zadovoljna kako se problem rješava. Treba bolje raditi na provedbi ove odluke.

Dino Žuvela ističe kako Načelnici i njenim stranačkim vijećnicima smeta nered tamo gdje Općina nije nadležna. A tamo što je u njezinoj nadležnosti, može još čekati na rješavanje. Savjetuje joj da poradi na jednakim kriterijima i da prvo sredi ono što joj je u nadležnosti a onda da to isto zamjera drugima.

Ivo Burmas podsjeća da je aplikaciju „Zakrpaj to“ predložio nezavisni vijećnik Boris Dragojević i drago mu je da je u funkciji i od ove godine besplatna. Samo bi trebalo težiti rješavanju svih uočenih problema.

Joze Burmas ističe da je ovo ljeto bila najgora situacija sa parkiranjem pa pita Načelnicu kako to kad se pohvalila da je dala nalog Komunalnim djelatnostima da to rješavaju?

Načelnica replicira da je istina da je taj nalog dala Komunalnim djelatnostima ali je isto tako rekla da nije zadovoljna sa provedbom. Stoga poziva direktora Komunalnih djelatnosti da odgovori na postavljeno pitanje.

Direktor Damir Andreis objašnjava da na terenu bude raznih događanja: djelatnici uklone prepreku, a onda je građani opet vrate. I tako nekoliko puta. Trebalo bi organizirati 12-satno dežurstvo na određenim lokacijama. Nema drugog rješenja već novčano kažnjavanje.

Jednoglasno, sa 12 glasova “za”, donesena je

**ODLUKA**

**o sprječavanju odbacivanja otpada na području Općine Vela Luka**

(prema materijalima u privitku)

**8**

**Točka 5.** **Odluka o izmjeni Odluke o predfinanciranju projekta nabave višenamjenskog**

**plovila**

Pročelnik Franulović ukratko objašnjava Odluku.

Nino Vlašić, u ime Odbora za komunalnu infrastrukturu, predlaže prihvaćanje Odluke.

Jednoglasno, sa 12 glasova “za”, donesena je

**ODLUKA**

**o izmjeni Odluke o predfinanciranju projekta nabave višenamjenskog plovila**

(prema materijalima u privitku)

**Točka 6. Odluka o davanju suglasnosti na Statut Dječjeg vrtića RADOST Vela Luka**

Načelnica uvodno govori par riječi o ovome.

Ivan Plantić će podržati ovu odluku radi usklađenja sa Zakonom jer smatra da su ove izmjene Zakona poboljšale uvjete zaposlenih u vrtiću.

Dino Žuvela će također podržati Odluku. Mora naglasiti da naša djeca idu u vrtić na 3 lokacije: u središnjoj zgradi vrtića, u CZK i u Osnovnoj školi. S time nije nikako zadovoljan. Ovaj problem prostora se detektirao još prije puno godina, a ništa se nije učinilo. To je odgovornost osnivača – Općine Vela Luka. HDZ je predlagao novi vrtić. Rečeno je da taj prijedlog nije dobar već se išlo sa polurješenjem na Močnom lazu.

Predsjednik vijeća ga upozorava da se drži teme, Statuta vrtića, a o prostoru može u kasnijim točkama raspravljati.

Dino Žuvela odustaje od daljne rasprave jer zaključuje da se o vrtiću očito ne smije govoriti.

Ivo Burmas će podržati ovaj Statut jer su točno definirani kriteriji upisa i omogučen je i upis elektroničkim putem što će olakšati i ubrzati cijeli proces, te smanjiti žalbe.

Dino Žuvela replicira da mu je neprihvatljivo u kojem smjeru ide rasprava. Nije bit pozdraviti nemogućnost roditelja da izraze nezadovoljstvo što im djeca nisu primljena u vrtić, već je bit djelovati na povećanju kapaciteta vrtića.

Ivo Burmas replicira da su se kapaciteti vrtića povećali tako što će jedna grupa biti u CZK, kako je već bilo i priješnjih godina. To vijećniku Dinu Žuveli nije dobro a bunio se da treba povećati kapacitet?! Prije su bile primjedbe da Ravnateljica vrtića sama bira djecu, da to čini i Načelnica, a sad sa jasno definiranim kriterijima upisa to se više neće moći reći.

Dino Žuvela pojašnjava da se kapacitet vrtića povećao ali na krivi način. Blato je napravilo novi, moderan vrtić. A Vela Luka je prenapučila djecom iz vrtića i onako prenapučenu Osnovnu školu koja upravo zbog manjka prostora ne može organizirati jednosmjenski rad.

Načelnica ističe da Zakonom nije definirano da vrtić mora biti samo na jednoj lokaciji. U praksi, u svim županijama je to na više mjesta. Čak i u Blatu je HDZ-ova oporba **9**

zamjerala Načelniku što su djeca smještena na 3 mjesta. Slijedeće godine sva uprava prelazi u e-sustav što će onemogučiti dosadašnje neviđene pritiske na Ravnateljicu i UV vrtića od strane nekih roditelja.

Predsjednik vijeća upozorava svih da se drže teme, Statuta vrtića.

Ivo Burmas naglašava da nitko nije protiv izgradnje novog vrtića. Ali ovo je bilo trenutno najbolje i najbrže rješenje.

Jednoglasno, sa 12 glasova “za”, donesena je

**ODLUKA**

**o davanju suglasnosti na Statut Dječjeg vrtića RADOST Vela Luka**

(prema materijalima u privitku)

**Točka 7. Odluka o davanju suglasnosti udruzi Likovno stvaralaštvo za postavljanje**

**mozaika u skladu s predloženim projektom „Luka mozaika“**

Načelnica ukratko izvješćuje o ovoj odluci.

Nino Vlašić, u ime Odbora za komunalnu infrastrukturu, predlaže prihvaćanje Odluke.

Damir Vlašić, u ime HDZ-a, podržat će Odluku. Predlaže amandman:“Iza točke 1. ubaciti točku 1.a): Obvezuje se Općina Vela Luka dok traju pripremni radovi popločavanja šetnice i postavljanja mozaika, ugostiteljskim subjektima koji posluju na potezu koji je predmetom ove odluke, financirati bruto plaće njihovih zaposlenika kao i osloboditi ih plaćanja zakupnine javne površine te da se isplata vrši na kraju svakog mjeseca za vrijeme nemogučnosti obavljanja ugostiteljske djelatnosti zbog dotičnih radova.“. Na ovom potezu posluju 3 ugostiteljska subjekta koji zapošljavaju više od 10-tak radnika. Predlaže se ovaj amandman u svrhu očuvanja radnih mjesta a po uzoru na Vladine mjere u COVID krizi.

Ivan Plantić pohvaljuje ovu odluku i pozdravlja napor i pomoć Općine u ovom projektu. Vela Luka je poznata po Oliveru, Ošjaku, veslačima i sada mozaicima. Ovaj projekt je izašao iz okvira ovog mjesta i na daleko je poznat. Predlaže da i ŽLU VL pomogne da se postave mozaici na šetnici na rivi Bad pa duž obale.

Joze Burmas pita kada će ovi radovi započeti i kad će završiti i smatra da bi to trebalo stajati u ovoj odluci.

Načelnica odgovara da je u tijeku postupak javne nabave i ne može se taj rok staviti u Odluku. Dogovoreno je sa ugostiteljima da radovi počnu tek od studenog. Ovaj projekt je sufinanciralo jednim dijelom i Ministarstvo regionalnog razvoja i fondova EU, koje traži da se zahtjev za sufinanciranjem dostavi do 08.11. a izvješće o završetku projekta do 31.03.

Dino Žuvela će također podržati ovu odluku jer je ovaj projekt hvale vrijedan. S obzirom da su prijašnji ovakvi radovi dosta kasnili, naglašava potrebu za predloženim amandmanom.

Ivo Burmas će isto podržati ovaj projekt. Slaže se da se javna površina ne naplaćuje ugostiteljskim objektima dok radovi traju. Međutim, upitno je što se tiče plaća jer za **10**

vrijeme prijašnjih ovakvih radova tim se ugostiteljskim objektima nije ništa platilo, pa bi oni ovom izmjenom ostali zakinuti.

Damir Vlašić misli da su ti ugostiteljski objekti dobili financijsku pomoć od Vlade jer su se radovi obavljali u vrijeme COVID krize kada je Vlada donjela dotične mjere.

Joze Burmas replicira vijećniku Plantiću da je ŽLU VL već dala suglasnost na postvaljanje mozaika u centru Vele Luke.

Načelnica replicira vijećniku Jozi Burmasu da je vijećnik Plantić govorio o rivi na Badu. ŽLU VL je dala suglasnost samo od Casablance do Osnovne škole.

Ivo Burmas predlaže da 1.faza radova počne u studenom i da bude gotova do zimskih praznika. U tom periodu od Božića do Sveta tri kralja da se napravi pauza i onda nakon toga nastaviti radove. Ili kompletne radove započeti tek nakon ovog perioda.

Dino Žuvela ističe da baš zbog toga što se točno ne zna kad će i koliko radovi trajati, treba zaštititi zaposlenike. Primjećuje da i Načelnica skreće sa teme i stalno proziva ŽLU VL. Poziva svih da daju suglasnost na ovaj projekt ali i da pokušaju zaštititi zaposlenike.

Načelnica, u ime predlagatelja, se očituje na predloženi amandman. Neće ga prihvatiti jer što se tiče javne površine, svih ovih godina su ugostitelji bili oslobođeni od njenog plaćanja, pa će tako biti i ove godine. Već je s njima organiziran sastanak i suglasni su sa tim. Pozdravljaju uređenje ovog prostora i dogovoreno je da sa pripremom za ove radove se počne 01.studenog. Što se tiče financiranja bruto plaće zaposlenih, ne može to prihvatiti jer moraju biti isti kriteriji za sve ugostitelje. Podsjeća da se uređivala javna površina na rivi na Badu, ispred Baltonija, te ispred Gage i njihovim zaposlenicima nisu financirane plaće. Nije ni sigurna da je Vlada isplatila plaće pogođenim ugostiteljima. Podsjeća da je i Općina Vela Luka donjela niz mjera za ublažavanje posljedica COVID-a svim poduzetnicima, pa tako i ugostiteljima.

Predsjednik vijeća poziva vijećnike da se očituju na predloženi amandman od strane HDZ-a.

Sa 4 glasa „za“, 1 glasom „protiv“ i 7 glasova „suzdržanih“, amandman nije usvojen.

Predsjednik vijeća poziva na glasanje za prvobitnu Odluku.

Jednoglasno, sa 12 glasova “za”, donesena je

**ODLUKA**

**o davanju suglasnosti udruzi Likovno stvaralaštvo za postavljanje mozaika u skladu s predloženim projektom „Luka mozaika“**

(prema materijalima u privitku)

**Točka 8. Odluka o ukidanju statusa javnog dobra u općoj uporabi na k.č.z. 31180/3 i brisanju služnosti na k.č.z. 31180/2, 31180/3, 31180/5, 31180/6, sve K.O. Vela Luka**

Pročelnik Franulović ukratko govori o Odluci.

Nino Vlašić, u ime Odbora za komunalnu infrastrukturu, predlaže prihvaćanje Odluke. **11**

Jednoglasno, sa 12 glasova „za“, donesena je

**ODLUKA**

**o ukidanju statusa javnog dobra u općoj uporabi na k.č.z. 31180/3 i brisanju služnosti na k.č.z. 31180/2, 31180/3, 31180/5, 31180/6, sve K.O. Vela Luka**

(prema materijalima u privitku)

**Točka 9. Odluka o davanju suglasnosti na Idejni projekt uređenja obale Kale-Vranac**

Načelnica ukratko objašnjava ovu točku.

Nino Vlašić, u ime Odbora za komunalnu infrastrukturu, predlaže prihvaćanje Odluke.

Joze Burmas, u ime Kluba vijećnika HDZ-a i HSLS-a, podržat će Odluku. Podsjeća da se ovaj projekt odvija još od 2016.god. Ovo previše sporo ide jer Općina nije do sada davala suglasnost iako je upravo on sam još u lipnju predlagao donošenje Odluke u ovakvom obliku. Tada nije bilo sluha za ovo. Drago mu je da se sad to napravilo.

Načelnica ističe kako je Pročelnik u obrazloženju ove odluke naveo da je ŽLU VL zatražila suglasnost na Idejni projekt 14.03.2022.g., što znači da nije Općina kriva što se u tih 5 godina ništa nije napravilo budući nije ona investitor. Naglašava da je Općina imala loših iskustava

sa Ravnateljem ŽLU i puno puta je izigrana u dogovorima. Sad je organiziran zajednički sastanak na kojem je bila dobra suradnja između Općine i ŽLU uz posredstvo Župana, projektanata, Upravnog vijeća te predsjedništva Općinskog vijeća. Ovaj primjer je pravi pokazatelj kako bi suradnja trebala funkcionirati između ova dva tijela.

Dino Žuvela smatra da ovo nije primjer dobre suradnje. Prijašnja vlast je sve bila dogovorila a onda je Načelnica kad je stupila na dužnost sve zaustavila. Upravo je ona u ožujku prošle godine donjela Odluku o ne davanju suglasnosti na ovo. Ovaj projekt je od interesa za svih. Općina ima neki „fetiš“ prema ŽLU i ako će se svaki problem svesti na odnos Općine i ŽLU, nećemo ići naprijed.

Predsjednik vijeća ističe da se do rješenja i dogovora ne bi došlo da zajedničkom sastanku nije nazočio Župan. Stoga mu se ovim putem javno zahvaljuje na suradnji.

Ivo Burmas će također podržati Odluku kao i projekt, a najviše će podržati što bolju komunikaciju između Općine i ŽLU. Njih dvije će morati raditi na suradnji jer Općina ne raspolaže svojom obalom od ex.Fabrike pa do Posejdona jer je taj dio pod ingerencijom ŽLU. Sporost nije samo na ovom projektu već je to nažalost slučaj sa svim projektima u Republici Hrvatskoj.

Joze Burmas replicira da nije istina da se ništa nije radilo na ovom projektu od 2016.g. ŽLU je 2019.g. zatražila ucrtavanje Obale od Općine, a što je bilo neophodno za nastavak projekta. Onda je i tu bilo problema i čekanja. Zatim je došlo do izmjene Zakona što je omogučilo nastavak projekta i bez tog ucrtavanja.

Načelnica naglašava da je ŽLU mogla podnjeti zahtjev za dobivanje lokacijske dozvole nevezano za ucrtavanje a to vidimo po primjerima projekata vodoopskrbe i elektrifikacije. Ne čudi je što su rasprave duge kad Općina nema svoga predstavnika u Upravnom vijeću **12**

ŽLU VL. Provjerila je kod bivšeg Načelnika Gugića koji joj je potvrdio da se s njim nije ništa dogovorilo jer je i on bio protiv nasipanja Tranulovog mosta. Tek nakon sastanka sa Županom, ŽLU je izbacila taj dio iz projekta. Uvijek HDZ iskrivljuje činjenice.

Dino Žuvela zaključuje da je evidentno da će se ova odluka izglasati. Pripremajući se za ovu sjednicu preslušao je tonski zapis sa sjednice od ožujka prošle godine kad ova točka nije prošla. Poziva i ostale da to učine da se vidi tko iskrivljuje činjenice.

Ranko Surjan će također podržati Odluku i zaključuje da se prestane više s međusobnim okrivljavanjem nego da se nastavi suradnja sa Županom, kao provjerenim i uspješnim modelom u daljnjem zajedničkom djelovanju.

Jednoglasno, sa 12 glasova „za“, donesena je

**ODLUKA**

**o davanju suglasnosti na Idejni projekt uređenja obale Kale-Vranac**

(prema materijalima u privitku)

**Točka 10. Odluka o ustrojavanju Evidencije komunalne infrastrukture na području Općine Vela Luka**

Dino Žuvela na početku traži izuzeće iz rasprave i odlučivanja, a u skladu sa Zakonom o sprječavanju sukoba interesa jer je kao punomoćnik jedne stranke podnio prijedlog za ocjenu zakonitosti ovakve iste odluke objavljene u Službenom glasniku br.16/20.

Predsjednik vijeća se zahvaljuje vijećniku što je savjestan i što poštuje Etički kodeks.

Pročelnik Franulović ukratko objašnjava ovu odluku. Ističe da se u ovu odluku konstantno dopunjuju nove stavke. U međuvremenu se dogodila jedna parcelacija u uvali Široka, pa podnosi amandman: u tablici Priloga 1, pod oznakom JPP-64, nabrojane katastarske čestice se zamjenjuju novom oznakom “12878/1553”.

Nino Vlašić, u ime Odbora za komunalnu infrastrukturu, predlaže prihvaćanje Odluke.

Damir Vlašić će ostati suzdržan kod donošenja Odluke jer smatra da je netransparentna. Trebale bi općinske službe detaljno provjeriti sa katastrom sve ove čestice koje su privatno vlasništvo da se ne bi opet događale greške u neusklađenosti onoga što piše i stvarnog stanja na terenu. U tu svrhu bi trebalo pozvati vlasnike privatnih čestica u Općinu da ih se upozna s Odlukom.

Načelnica ističe da u obrazloženju Odluke stoji da je provedeno savjetovanje s javnošću od 31.05. do 30.06.2022.g. Ovo je 1.put da je Općina ovakvu odluku stavila na javno savjetovanje iako po Zakonu nije trebala. Kad se budu izrađivali geodetski elaborati opet će se javnost pozvati na uvid.

Damir Vlašić replicira da se možda sve napravilo po Zakonu ali se i dalje teško snaći pojedincu u ovih 28 stranica sa puno podataka.

Predsjednik vijeća poziva sve vijećnike da se uključe u širenju informacija o javnom uvidu kod ovakvih odluka. Napominje da će slijediti slične odluke i za ostala područja koja ovdje **13**

nisu obuhvaćena.

Načelnica naglašava da za sve one koji nisu informatički pismeni uvijek budu obavijesti na radiju i na oglasnim pločama pa se mogu obratiti u općinske urede za objašnjenje. Također su tu i odbori na kojima bi vijećnici trebali raspravljati.

Joze Burmas smatra da općinske službe trebaju pozvati vlasnike zemljišta na kojima će se uknjižiti Općina i da ih sa tim upoznaju kako bi se isti mogli očitovati. Tako bi se izbjegle tužbe pojedinaca i padanje ovakvih odluka na sudu.

Načelnica replicira vijećniku Jozi Burmasu na koji bi se način to moglo napraviti i kako obavijestiti pojedinačno sve stranke u postupku? Raspitat će se kod kolega ali ponavlja da se uvijek javnost obavijesti na sve već rečene načine. Objašnjava da se prijašnja Odluka ukinula na sudu ne zato što se netko krivo upisao na nešto već zbog lapsusa. Naime, Općina se u preambuli pozvala samo na Statut, a ne i na Zakon.

Ranko Surjan podržat će ovu odluku ali podržava i prijedlog za poboljšanje informiranja ljudi putem weba i radija s obzirom na staračku populaciju. Smatra da su općinske službe preopterećene sa samom pripremom ovih odluka pa stoga predlaže angažirati i vanjske suradnike za sve buduće ovakve odluke kao i za katastarsku izmjeru. I sve to u cilju što bržeg rješavanja.

Nino Vlašić se osvrće na dinamiku izrade ove evidencije. Ukoliko ne postoji zakonski rok za to smatra da bi bilo bolje pričekati još 1 godinu na donošenje ove odluke da bi se popisao čitav prostor Općine. Jer na ovaj način se stavljaju u bolji položaj oni ljudi čije čestice nisu obuhvaćene ovom evidencijom. Predlaže da buduće nadopune Odluke idu samo sa pročišćenim, jedinstvenim tekstom i da se omoguči očitovanje onima koji su se propustili referirati ranije.

Načelnica objašnjava da se Odluka o evidenciji komunalne infrastrukture donosi od 2019.g. i uvijek je pročišćeni tekst a ne samo što se mijenjalo odnosno nadopunilo.

Ivo Burmas pozdravlja Odluku. Ističe da je ovo odluka o uknjižavanju puteva i da uvijek preko nečijeg puta dolazimo do svojih čestica. Nema razumijevanja za negodovanja da se nešto proglasi javnim putom. Čeka nas još puno posla i treba što prije riješiti cijelo područje Općine.

Sa 8 glasova „za“ i 3 glasa „suzdržana“, donesena je

**ODLUKA**

**o ustrojavanju Evidencije komunalne infrastrukture na području Općine Vela Luka**

(prema materijalima u privitku)

Predsjednik vijeća proglašava stanku od 5 min.

**Točka 11. Polugodišnji izvještaj o izvršenju Proračuna Općine Vela Luka za 2022. god**

Ana Jobst, Pročelnica Upravnog odjela za proračun i financije, ukratko obrazlaže točku.

**14**

Deni Surjan, u ime Odbora za proračun i financije, predlaže prihvaćanje točke.

Ivan Plantić trenutno napušta sjednicu u 2040 sati.

Dino Žuvela neće podržati ovaj izvještaj jer je niz pokazatelja kako nije dobar trend učinkovitosti rada Općine. Razvojni dio proračuna je manji za 42%, znači rashodi za ceste, parkirališta, šetnice, uređenje dvorane i sl. Ali su rashodi za zaposlene 8,5% veći. Rashodi za zaposlene u Općini iznose 883 tisuće kn a rashodi za nabavu nefinancijske imovine iznose 769 tisuća kn. Ne radi se dobro, ni dovoljno.

Sa 7 glasova “za” i 4 glasa “protiv”, donesen je

**Polugodišnji izvještaj**

**o izvršenju Proračuna Općine Vela Luka za 2022. godinu**

(prema materijalima u privitku)

**Točka 12.** **Izvješće o radu Načelnice za period siječanj-lipanj 2022.g.**

Načelnica uvodno ukratko izlaže.

Ivan Plantić se varća na sjednicu u 2044 sati.

Dino Žuvela se osvrće na aktualne projekte koji su nabrojani: podjela kanti za odvojeno sakupljanje otpada, posipanje jalovinom kod groblja, iscrtavanje prometnica i injektiranje palmi. Ovo po njegovom mišljenju spada u “hladni pogon”, u radove na održavanju. Pita se gdje su razvojni projekti? Jedino tu vidi ugradnju lifta u CZK. Što je sa prostorno-planskom dokumentacijom? Prostorni plan se nije donio, a zbog njega nema ni UPU Poduzetničke zone. Sporo se radi i na UPU Gradine i Plitvina.

Damir Vlašić se slaže da su izostali kapitalni projekti. Ističe sastanke sa Hrvatskim vodama preko ZOOM-a radi spajanja PPT na kanalizaciju. Sve ostalo je šminka. Pita je li se dogovorio sastanak sa ravnateljem ŽUC-a? On kao vijećnik ga je kontaktirao, kao i Župana, i rekli su mu da Načelnica nije inicirala ništa u vezi Sjeverne zaobilaznice, čak je otkazala sastanak sa Županom na tu temu. Preduvjet za Sjevernu zaobilaznicu je uknjižba na državnu cestu, odnosno treba ispod uljare Zlokić učiniti kružni tok a to Općina nije odradila. Stoga poziva Načelnicu da ne obmanjuje javnost.

Načelnica replicira Damiru Vlašiću da mu može pokazati 4 službena dopisa iz Općine upućena ŽUC-u u kojima se traži da u svoj plan uvrste Sjevernu zaobilaznicu. Također nije dogovorila nikakav sastanak sa Županom na ovu temu, a onda ga otkazala. Poziva vijećnika da dođe vidjeti njezine viber poruke upućene Ravnatelju ŽUC-a od 24.08., te traži da joj se nakon uvida u njih javno ispriča zbog laži.

**15**

Damir Vlašić se nakon uvida javno ispričao Načelnici ali ističe da mu je tako rekao Ravnatelj ŽUC-a. Ako je laž čuo, onda je laž i prenio.

Načelnica dalje nastavlja da potrebne uvjete za Sjevernu zaobilaznicu treba ostvariti ŽUC jer je on nositelj ovog projekta. Činjenica je da se ništa po ovome godinama ne radi i zato su sve dozvole i propale. Podsjeća da se ovdje Općina odrekla komunalnog doprinosa u iznosu od 750 tisuća kn u korist rješavanja imovinsko-pravnih poslova od strane ŽUC-a. Jedno je ne prihvatiti odluku ali je nekorektno iznošenje laži.

Predsjednik vijeća upozorava svih da se drže teme.

Ivan Plantić se nije mislio javiti za raspravu jer se stvari po ovoj točki uporno ponavljaju. Načelnica izvještava o svom radu, a oporba kritizira da se ništa ne radi. Ali ga je potakla ovako još neviđena nekorektna rasprava. On osobno vidi puno dobrih stvari: posvetila se pažnja odgoju i obrazovanju, komunalnoj infrastrukturi, poduzetničkom inkubatoru i slično.

Dino Žuvela smatra da je nekorektno od Načelnice napadati vijećnika za nešto što ne piše u izvještaju. Poruke sa mobitela nisu sastavni dio izvještaja. Iz izvještaja je vidljiv nerad, nesređeni promet, nepostojanje dostavnih punktova i slično.

Načelnica replicira da ovo nije ni moglo biti u ovom izvještaju jer se nije ni dogodilo u tom periodu. Podsjeća na zajednički sastanak predstavnika Općine i direktora ŽUC-a od prije 2 godine u vezi, između ostaloga, i Sjeverne zaobilaznice i od tada se ništa nije po tom pitanju napravilo. Stoga Općina ima pravo izraziti svoju ljutnju i nezadovoljstvo. Također smatra da nije korektno optuživati je za neprovjerene informacije.

Predsjednik vijeća ponovo upozorava svih da se drže zadane teme i ne idu u širinu.

Dino Žuvela se osvrće na povučena sredstva od fondova i natječaja. To su sve iznosi od par 10-taka tisuća kn, osim za uređenje šetnice gdje je povučeno 280 tisuća kn. Radi se o malim projektima (Stajun od lumblije, Trag u beskraju, zamjena uspornika…), a opet su izostali razvojni projekti. Druge općine povlače po nekoliko milijuna kn sredstava. Kako su se podigle plaće u Općini, on očekuje više.

Načelnica replicira da uvijek treba težiti boljem, pa i ona osobno očekuje i traži više. Podsjeća na neke velike projekte (Veslački klub, Dječji vrtić…) na kojima se radi.

Dino Žuvela ponovo ističe da se u ovom periodu nije otkupio ni 1 m zemljišta za cestu u Poduzetničkoj zoni, ali se organiziralo 5 “Strki”, sportskih manifestacija. Toliko o prioritetima i ulaganju u gospodarstvo i poduzetništvo.

Načelnica replicira da se uredilo zemljiište u Poduzetničkoj zoni za iznajmljivanje i već se jednom mladom poduzetniku iznajmio jedan dio. U ovom izvještaju je i jedan veliki dio posvećen Poduzetničkom inkubatoru.

Sa 8 glasova „za“ i 4 glasa „protiv“, donesen je

**16**

**ZAKLJUČAK**

**o primanju na znanje Izvješća o radu Načelnice za period siječanj-lipanj 2022.g.**

(prema materijalima u privitku)

**13. Odluka o Izmjenama i dopunama Proračuna Općine Vela Luka za 2022. godinu**

Pročelnica Jobst ukratko govori o Odluci.

Deni Surjan, u ime Odbora za proračun i financije, predlaže prihvaćanje točke.

Dino Žuvela ističe da smo od Fonda za fiskalno izravnjavanje dobili više nego lani. To su sredstva kojima država pomaže sredinama koje nemaju dovoljno svojih sredstava. Znači da smo ove godine lošiji nego prošle. U ovoj godini smo poskupili cijenu odvoza smeća a i Komunalne djelatnosti su produžile naplatu parkinga do kraja godine. Znači da povećavamo namete građanima u vrijeme inflacije. Kako rastu prihodi Općine na uštrb države i na uštrb građana, on predlaže da se i Načelnici na kraju godine podijeli još 1 plaća.

Načelnica replicira da se u ovom rebalansu vidi povećanje troškova otpada i kod deponija i kod održavanja Reciklažnog dvorišta. Komunalne djelatnosti nisu cijeli trošak povećanja prebacili na korisnike, a mogli su po uzoru na druge sredine. Pozdravlja nastavak naplate parkinga zimi što je dugogodišnja praksa u drugim sredinama.

Dino Žuvela komentira da se nije uložilo ništa u nova parkirna mjesta a produžilo se plaćanje. Što se tiče cijena smeća, one nisu još saživjele i vidjet ćemo u budućnosti kako će se stvari razvijati. Naglašava da Općina vuče višak i na svom ž.r. ima 2 milijuna kn što je utržila od poreza i drugih davanja ljudi da bi se nešto pokrenulo, a ništa se nije učinilo. Zato mu onda nije jasno zbog čega ljudi moraju sami plaćati asfaltiranje općinskih cesta? Zbog svega ovoga neće podržati ovu odluku.

Načelnica replicira da je dostavila pismeni odgovor na pitanje sa prošle sjednice na što se sve potroši višak iz prethodnih godina. Naglašava da Općina ničim ne zahtjeva niti prisiljava mještane na sufinanciranje asfaltiranja več je to isključiva inicijativa samih građana koji su u Općini prepoznali dobrog partnera. Ističe da se od građana za asfaltiranje prikupilo do sad 200 tisuća kn a ukupna vrijednost ovih radova je 1.187.000,00 kn. I sam Župan je pohvalio ovakav angažman građana kod županijskog projekta Uređenja puntina u Dubi Pelješkoj kao pravi primjer suradnje mještana i njihove regionalne zajednice.

Dino Žuvela replicira da ga ne zanimaju druge sredine jer je on općinski vijećnik Vele Luke. Ističe da su općinska sredstva u stvari sredstva Lučana i obaveza Općine je asfaltiranje cesta.

Ivu Burmasu je drago što je Dino Žuvela došao na ono što on odavno govori: sve što se radi u Veloj Luci radi se novcima Velolučana, i općinski ali i županijski projekti, pa tako i aktualni projekt izgradnje terminala. Slaže se da se mora raditi više i nada se povećanju proračuna sa ili bez pomoći države.

Dino Žuvela replicira da sva sredstva, iz bilo kojeg izvora, koja dođu u Luku su naša sredstva. Smeta mu što se uvijek županijske ustanove i projekti prikazuju kao nešto strano. On vidi razliku u tome da se za županijski projekt izgradnje terminala ne traži sufinanciranje građana.

**17**

Ranko Surjan, u ime HSS-a, iznosi stav da je dobro ulagati u marketing ali da bi prioriteti trebali biti poticanje poduzetništva i razvoj poljoprivrede. Nada se da će u tom smjeru ići budući proračun.

Sa 7 glasova „za“, 1 glasom „suzdržanim“ i 4 glasa „protiv“, donesena je

**ODLUKA**

**o Izmjenama i dopunama Proračuna Općine Vela Luka za 2022. godinu**

(prema materijalima u privitku)

**14.** **Odluka o prihvaćanju izmjena i dopuna plana rada i javnih potreba Općine Vela**

**Luka za 2022. godinu**

Načelnica govori uvodno par riječi o ovoj točki.

Nino Vlašić, u ime Odbora za komunalnu infrastrukturu, predlaže prihvaćanje Odluke.

Deni Surjan, u ime Odbora za proračun i financije, također predlaže prihvaćanje ove odluke.

Ivan Plantić, u ime Socijalnog vijeća, predlaže prihvatiti ovu točku.

Ivo Burmas, u ime Odbora za sport, kulturu i tehničku kulturu, predlaže usvajanje Odluke.

Dino Žuvela, u ime Kluba vijećnika HDZ-a i HSLS-a, neće podržati ovu odluku iz svih razloga koje je naveo u prijašnjoj raspravi s obzirom da se ova točka nadovezuje na prethodnu.

Načelnici je žao što prethodnu i ovu točku nisu podržali HDZ i HSS. Na taj način su oni i protiv svih povećanja sredstava koja iz ovih odluka proizlaze za odgoj i obrazovanje, zdravstvo, potpore za novorođenu djecu i subvencioniranje vrtića, asfaltiranje i ostalo.

Ranko Surjan objašnjava da je ostao suzdržan kod prethodne točke jer se ne slaže sa prioritetima Načelnice. Sva ova povećanja sredstava on podržava.

Joze Burmas pita zašto su se sredstva za CZK u Programu javnih potreba u kulturi, tehničkoj kulturi i sportu smanjila za 1,6 milijuna kn, te zašto su se sredstva za “Trag u beskraju” povećala za 468 tisuća kn?

Načelnica odgovara da je na ovo pitanje već odgovorila na Odboru za sport, kulturu i tehničku kulturu. Objašnjava da je vijeće donjelo proračun u kojem se “Trag u beskraju” financirao najvećim dijelom iz općih prihoda i primitaka CZK. Zato su se i smanjila sredstva za njega u ovom programu te se prebacila na Općinu. Suma sumarum je iznos ostao isti samo nije CZK financirao ovaj dio već Općina. Napominje da se prihodi i primici CZK pune iz općinskih sredstava.

Dino Žuvela smatra da primjedba Joze Burmasa stoji. Podsjeća da je prema Zakonu o proračunu moguće rebalansom preraspodijeliti do 5% sredstava. Ovo je puno više od toga. Nije trebao biti ovakav redosljed događanja. “Trag u beskraju” je odavno završen. Sredstva su se potrošila i sad se naknadno pokušava rebalansom to uskladiti. **18**

Načelnica replicira da je prije 3 godine financijska revizija dala pozitivno mišljenje

kada je na isti način izvršena preraspodjela proračuna.

Sa 8 glasova „za“ i 4 glasa „protiv“, donesena je

**ODLUKA**

**o izmjenama i dopunama Plana rada i javnih potreba Općine Vela Luka za 2022.g.**

(prema materijalima u privitku)

**15.** **Odluka o stavljanju van snage Odluke o oslobađanju plaćanja poreza za kuću za odmor**

Pročelnica Jobst ukratko objašnjava ovu odluku kao i slijedeću koja se nadovezuje na nju.

Predsjednik vijeća objašnjava da se nema stava Odbora po ovim pitanjima jer su ove dvije zadnje točke naknadno stavljene na Dnevni red.

Sa 8 glasova „za“, 1 glasom “suzdržanim” i 3 glasa „protiv“, donesena je

**ODLUKA**

**o stavljanju van snage Odluke o oslobađanju plaćanja poreza za kuću za odmor**

(prema materijalima u privitku)

**16. Odluka o izmjeni Odluke o porezima Općine Vela Luka („Službeni glasnik Općine Vela Luka“ br. 16/21)**

Dino Žuvela obrazlaže zašto su protiv ove i prethodne odluke. Kasno su dobili materijale pa se nisu stigli pripremiti i proučiti ih, tim više što su opširni. Mogla se organizirati i elektronska sjednica za ove odluke kako se već ranije znalo raditi kad je nešto žurno i važno.

Načelnica replicira da materijali nisu opširni i da iako po Poslovniku to nije bila dužna učiniti, ona je jutros poslala mail vijećnicima čim su bili gotovi da se stignu pripremiti. Ovo je nalog Ministarstva financija jer se moramo uskladiti sa Zakonom o lokalnim porezima.

Sa 8 glasova „za“ , 1 glasom „suzdržanim“ i 3 glasa “protiv”, donesena je

**ODLUKA**

**o izmjeni Odluke o porezima Općine Vela Luka („Službeni glasnik Općine Vela Luka“ br. 16/21)**

(prema materijalima u privitku)

**19**

Sjednica je završena u 2204 sati.

Zapisničar: Predsjednik:

Tatjana Žuvela Zoran Manestar

**KLASA:024-02/22-01/001**

**URBROJ:2117-21-06**

**20**